Йоханес Бехер
На другарите

Превод от немски: Венцеслав Константинов, —

chitanka.info

Видяхме как се сриват градовете.

Къде да дирим днес сигурността?

Остана ли приятел? Доброта?

Нима сред ада ще поникне цвете?

С уверен поглед, впит в безкрайността,

Без името на Бог да призовете,

Със себе си повели спор в гръдта,

Преди последен стон да издадете,

Пак горди, че на времето в пастта

Растете — вие, моите другари:

Сам врекох се на вашите души —

Дължа на вас, калените в пожари,

Че вечната разруха на света

Живота ми все пак не разруши.

1938

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.